
Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Birštono savivaldybės taryba   n u s p r e n d ž i a: 
Pakeisti Birštono savivaldybės žemės ūkio rėmimo fondo nuostatus, patvirtintus Birštono savivaldybės tarybos 2014 m. lapkričio 7 d. sprendimu Nr. TS-157 „Dėl Birštono savivaldybės žemės ūkio rėmimo fondo nuostatų pakeitimo“ ir išdėstyti juos nauja redakcija (pridedama).  
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.  


Savivaldybės merė	                                                                                      Nijolė Dirginčienė

PATVIRTINTA
Birštono savivaldybės tarybos
2014 m. lapkričio 7 d.
sprendimu Nr. TS-157
(2019 m. birželio 21 d.
Nr. TS-103 redakcija)

BIRŠTONO SAVIVALDYBĖS ŽEMĖS ŪKIO RĖMIMO FONDO 
N U O S T A T A I 

I. FONDO PASKIRTIS IR SUDARYMAS

1. Šie nuostatai reglamentuoja Birštono savivaldybės žemės ūkio rėmimo fondo (toliau – Fondas) tvarkytojo funkcijas, Fondo valdymą, lėšų sudarymą ir skirstymą.
2. Fondas skirtas finansiškai remti fizinius ir juridinius asmenis, užsiimančius žemės ūkio ar alternatyvia žemės ūkio veikla(išskyrus kaimo turizmo veiklą) bei atitinkančius šių nuostatų reikalavimus.
3. Fondas sudaromas ir likviduojamas Birštono savivaldybės tarybos sprendimu.
4. Fondo lėšų tvarkytojas – Birštono savivaldybės administracijos direktorius. 	
5. Fondo lėšas sudaro:
5.1. Savivaldybės biudžeto skiriamos lėšos;
5.2. rėmėjų dovanotos (aukotos) lėšos;
5.3. kitos teisėtai gautos lėšos.
6. Fondas nėra juridinis asmuo. Fondo lėšų apskaitą tvarko Birštono savivaldybės administracijos Biudžeto ir apskaitos skyrius. Fondas naudojasi šio skyriaus antspaudu ir sąskaitomis banke.

II. FONDO TIKSLAI

7. Pagrindinis fondo tikslas – skatinti Savivaldybės žemdirbius ir asmenis,vykdančius žemės ūkio ar alternatyvias žemės ūkio veiklas (išskyrus kaimo turizmo veiklą), plėsti ir modernizuoti jų vystomą veiklą, pasinaudojant Europos Sąjungos fondų ir valstybės teikiama parama.
8. Kaimo žmonių užimtumo didinimas, kuriant naujas darbo vietas.
9. Naujų modernių technologijų diegimas ir gaminamos žemės ūkio produkcijos kokybės gerinimas.
10. Žemės ūkio veiklos subjektųšvietimas ir konsultavimas žemės ūkio veiklos klausimais.
11. Ekologinių ūkių steigimas ir jų infrastruktūros tobulinimas.   
12. Žemės geros agrarinės būklės palaikymas ir jos kokybės gerinimas.
III. PRIORITETAI

13. Smulkių ir vidutinių ūkių kūrimosi skatinimas
14. Ekologinės gamybos ūkių kūrimo skatinimas.
15. Pieninės ir mėsinės galvijininkystės, augalininkystės ir alternatyvių žemės ūkio veiklų kūrimo skatinimas.

IV. FONDO ADMINISTRAVIMAS

16. Fondo valdymo institucija yra Savivaldybės tarybos patvirtinta Kaimo rėmimo komisija (toliau – Komisija), kuri sudaroma iš 5 narių, pirmininką skiria Taryba.
17. Fondo lėšos skirstomos Savivaldybės administracijos direktoriaus įsakymu, atsižvelgiant į Komisijos nutarimą.
18. Komisijos posėdžiai yra teisėti, kai juose dalyvauja ne mažiau kaip 2/3 Komisijos narių. Nutarimai priimami paprasta balsų dauguma, o balsams pasiskirsčius po lygiai, lemia Komisijos pirmininko balsas.
19. Komisijos posėdžiai rengiami esant reikalui, bet ne rečiau kaip vieną kartą per ketvirtį, jeigu pateiktas bent vienas prašymas paramai iš Fondo gauti. Komisijos posėdžius šaukia ir juose pirmininkauja Komisijos pirmininkas, o jo nesant – jo įgaliotas Komisijos narys. Posėdžio sekretorių, pirmininkaujančiojo siūlymu, išrenka posėdyje dalyvaujantys Komisijos nariai.
20. Komisijos posėdžiai protokoluojami. Posėdžių protokolus pasirašo posėdžio pirmininkas ir sekretorius.
21. Prašymus paramai gauti priima ir Komisiją techniškai aptarnauja bei, vadovaudamasis Komisijos nutarimu, Savivaldybės administracijos direktoriaus įsakymo projektą dėl Fondo lėšų skyrimo, atsakymą pareiškėjui per 5 darbo dienasparengia Savivaldybės administracijos Ūkio, turto ir kaimo plėtros skyrius.
	
V. FINANSINĖS PARAMOS FORMOS

22. Kaimo plėtrą ir žemės ūkio veiklos subjektų švietimą skatinančių priemonių finansavimasiki 50 proc. išlaidųsumos, bet ne daugiaukaip 150 Eur:
22.1. dalyvavimas mokymosi kursuose, seminaruose, parodose, konferencijose;
22.2. reklamos, verslo planų, paraiškų finansinei paramai iš kitų fondų gauti rengimo;
22.3. gamybinių pastatų ir statinių projektavimo ir techninės dokumentacijos rengimo.
23. Melioracijos statinių remonto nuosavybės teise priklausančioje žemėje projektavimo darbų, projektinės dokumentacijos parengimo bei ekspertizės išlaidų apmokėjimas – ne daugiau  kaip 150Eur.
24. Ekologinės gamybos ūkių sertifikavimo darbų išlaidų apmokėjimas iki 50 proc. išlaidųsumos, bet ne daugiaukaip 200 Eur.
25. Sodinukų ir daigų pirkimui iki 50 proc. išlaidųsumos, bet ne daugiaukaip 150 Eur.
26. Naujos žemės ūkio technikos įsigijimo išlaidųkompensavimas (iki 25 proc. pirkimų kainos, bet ne daugiau kaip 500Eur, jauniesiems ūkininkams(iki 40 metų amžiaus) iki 30 proc., bet ne daugiau kaip 700Eur).
27. Naudotos žemės ūkio technikos (ne senesnės kaip 10 metų) įsigijimo išlaidų apmokėjimas (iki 20 proc. pirkimų kainos, bet ne daugiau kaip 400Eur).
28. Purkštuvų patikros išlaidų apmokėjimas (iki 50 proc. išlaidų sumos, bet ne daugiau kaip 100 Eur).
29. Galvijų augintojams, laikantiems ne mažiau kaip 3 galvijus ir sudariusiems sutartis su veterinarijos gydytojais, tyrimų, reikalingų sveikos bandos statusui gauti, išlaidų apmokėjimas (iki 18 Eur už vieną galviją per metus). 
30. Naujų ir naudotų (iki 10 metų senumo) gyvulininkystės fermų mechanizmų ir melžimo įrangos pirkimo išlaidų apmokėjimas registruotų ūkininkų ūkių savininkams (iki 50 proc. pirkimų kainos, bet ne daugiau kaip500 Eur naujos; naudotos – 300 Eur).
31. Žemės ūkio veiklos subjektams, užsiimantiems savo pagamintų žemės ūkio produktų apdorojimu ir/ar perdirbimu, gamybai reikalingos įrangos įsigijimo išlaidų apmokėjimas (iki 50 proc. pirkimų kainos, bet ne kaip daugiau 500Eur).
32. Parama žemės ūkio veiklos subjektams, nukentėjusiems nuo stichinių nelaimių ar gaisrų iki 50 proc. nuostoliųsumos, bet ne daugiaukaip 300 Eur (jeiguneatlyginadraudimas).
33. Geriausiems metų ūkininkams skatinti  (iš viso iki 500Eur). 
34. Derliaus šventei subsidijuoti (iki 300Eur).

VI. FONDO LĖŠŲ NAUDOJIMO KRYPTYS

35. Fondo parama teikiama žemės ūkio ar alternatyvią žemės ūkio veiklą (išskyrus kaimo turizmo veiklą) kaimo vietovėje vykdantiems subjektams, įregistruotiems teisės aktų nustatyta tvarka.
36. Šiuose nuostatuose nustatyti Fondo naudotojai turi atitikti šiuos reikalavimus: 
36.1. būti deklaravę gyvenamąją vietą, įregistravę žemės ūkio ir kaimo valdąir vykdyti žemės ūkio ar alternatyvią žemės ūkio veiklą (išskyrus kaimo turizmo veiklą) Birštono savivaldybėje;   
36.2. veiklos kryptis turi atitikti šių nuostatų nustatytus tikslus;
36.3. plėsdami žemės ūkio aralternatyviąžemės ūkio veiklą, subjektai turi išsaugoti turimas darbo vietas arbadidinti jų skaičių.
	
VII. FONDO LĖŠŲ SKIRSTYMO TVARKA
	
37. Subjektai, norintys gauti finansinę paramą iš Fondo, Savivaldybės administracijos Ūkio, turto ir kaimo plėtros skyriui (raštu, paštu ar elektroninėmis priemonėmis per atstumą)pateikia: 
37.1. nustatytos formos prašymą (priedas);
37.2. žemės ūkio aralternatyviažemės ūkio veikla užsiimančio subjekto teisinės registracijos dokumentų kopijas(jeigu galima patikrinti registruose, dokumentų pateikti nereikia);
37.3. dokumentus, patvirtinančius patirtas išlaidas (priklausomai nuo paramos formos).
38. Pateiktus prašymus nagrinėja Kaimo rėmimo komisija.
39. Komisija gali pareikalauti ir papildomų dokumentų, patvirtinančių patirtas išlaidas ir sąlygas paramai gauti.
40. Vienam žemės ūkio ar alternatyviąžemės ūkio veiklą vykdančiam subjektui tais pačiais metais iš Fondo gali būti paskirta ne didesnė kaip 700Eur parama.
41. Kompensuojamos tik einamaisiais metais padarytos išlaidos.
42. Pridėtinės vertės mokestis PVM mokėtojamsyra nekompensuojamas.
43. Parama iš Fondo gali būti skiriama, jeigu paramos prašytojas nėra gavęs ar nesiekia paramos iš kitų nacionalinių ar Europos Sąjungos programų tai pačiai investicijai finansuoti.
44. Fondo lėšos Nuostatuose nenumatytiems tikslams gali būti naudojamos tik Birštono savivaldybės tarybai leidus.
45. Parama iš Fondo gali būti skiriama įsigijus ne brangesnę kaip 10 000 Eur žemės ūkio techniką.
46. Fondo lėšų naudojimą kontroliuoja Savivaldybės Centralizuoto vidaus audito skyrius ir Kontrolės ir audito tarnyba.
47. Nuostatai ir Administracijos direktoriaus įsakymai dėl Fondo lėšų skyrimo viešinami Savivaldybės interneto puslapyje.

